ເຮຶອບິນ ໃຊ້ພະລັງງານ ແສງຕາເວັນ ກຳລັງບິນ ອ້ອມໂລກ 
ເຮຶອບິນ ທີ່ໃຊ້ພະລັງງານແສງຕາເວັນ ຂັບໂດຍ ທ່ານ Borshberg ​ແລະທ່ານ Piccard ​ຈາກສະວິສເຊີແລນ ກຳລັງບິນອ້ອມໂລກ ໂດຍບໍ່ໃຊ້ນຳ້ມັນ ແມ່ນແຕ່ຢົດນຶ່ງ.
ນັກບິນສອງຄົນ ທີ່ຫວັງວ່າ ຈະເດີນທາງອ້ອມໂລກດ້ວຍເຮືອ ບິນພະລັງແສງຕາເວັນັ້ນ ໄດ້ລົງຈອດ ຢູ່ສະໜາມບິນ Ahme- dabad ປະເທດອິນເດຍ ໃນຕອນແລງວັນອັງຄານມື້ນີ້ ຊຶ່ງເປັນ ບ່ອນຢຸດແວ່ແຫ່ງທີສອງ ໃນການເດີນທາງຂອງພວກເຂົາເຈົ້າ ນັກວິທະຍາສາດສະວິສ ທ່ານ Andre Borshberg ແລະທ່ານ Bertrand Piccard ໄດ້ບິນຂື້ນຈາກສະໜາມບິນ Muscat ປະເທດ Oman ເມື່ອ 16 ຊົ່ວໂມງກ່ອນ ໃນການເດີນທາງໄລຍະ 1,465 ກິໂລແມັດ ຂອງເຂົາເຈົ້າ ທ່ານ Borshberg ແລະ ທ່ານ Piccard ໄດ້ເລີ້ມການເດີນ ທາງພະຈົນໄພອ້ອມໂລກຂອງເຂົາເຈົ້າ ທີ່ Abu Dhabi ໃນ ວັນຈັນທີ່ຜ່ານມາ ເຂົາເຈົ້າ ມີແຜນທີ່ຈະບິນອ້ອມໂລກ ໂດຍ ບໍ່ໃຊ້ນໍ້າມັນເຊື້ອໄຟແມ່ນແຕ່ຢົດດຽວ ຈະໃຊ້ແຕ່ພະລັງທີ່ເກັບ ຈາກຕາເວັນ ແລະເກັບໄວ້ຢູ່ໃນພວກໝໍ້ໄຟ ທ່ານ Piccard ໄດ້ເປັນຄົນທຳອິດທີ່ບິນອ້ອມໂລກ ໂດຍບາ ລູນ ທ່ານກ່າວວ່າ ທ່ານ ແລະທ່ານ Boschberg ແມ່ນຈະພິສູດ ໃຫ້ເຫັນວ່າ ແຫລ່ງພະລັງງານທາງເລືອກແລະເທັກໂນໂລຈີໃໝ່ສາມາດເຮັດທີ່ສິ່ງເປັນໄປ ບໍ່ໄດ້ນັ້ນ ເປັນໄປໄດ້ ບັນບິນທັງສອງ ຄາດວ່າ ຈະໃຊ້ເວລາຫ້າເດືອນ ບິນໃນໄລຍະທາງ 35,000 ກິໂລແມັດ ຈາກ Abu Dhabi ແລະກັບຄືນໄປຫາທີ່ນັ້ນອີກ ຫລັງຈາກປະເທດອິນເດຍແລ້ວ ເຂົາເຈົ້າມີແຜນຢຸດຢູ່ແວ່ທີ່ມຽນມາ ຈີນ ລັດຮາວາຍ ກັບ ສາມຫົວເມືອງສະຫະລັດໃນແຜ່ນດິນໃຫຍ່ອາເມຣິກາ ແລະຂື້ນຢູ່ກັບສະພາບການໃນການ ຢຸດແວ່ຢູ່ພາກໃຕ້ຢູໂຣບ ຫລືອາຟຣິກາເໜືອ